Պետրոսյանն իր տրամադրության տակ ուներ լավ կազմ: Վնասվածքի պատճառով հայտացուցակից դուրս էր մնացել միայն կիսապաշտպան Դավիթ Մանոյանը: Սակայն խաղից առաջ հայտնի դարձավ նաեւ աջ եզրային պաշտպան Հովհաննես Համբարձումյանի ու հենակետային Արտակ Գրիգորյանի խնդիրների մասին: Քանի որ խաղից առաջ էլ գլխավոր մարզիչն ասել էր, որ խաղալու են հարձակողական ոճով, ինչն սպասելի էր, պետք էր ակնկալել, որ հենակետային գոտում մի հոգի հանդես կգա: Առաջ անցնելով՝ հիշեցնենք, որ այդ դիրքում խաղաց Գոռ Մալաքյանը, ով հաստատվել է ազգային թիմի մեկնարկային կազմում: